大埔林村河驚現異象?巨型「神秘圓圈」排列詭異 真相原來是它…
大埔林村河驚現異象?有大埔街坊於網上大埔群組發相發文,指大埔林村河驚現數十個「神秘圓圈」,驚訝表示,「林村河唔知發生咩事,好多個圈圈,會唔會有外星人到訪此地」。
帖文引來網民熱議,笑言「好有趣」、「新景點」、「我講你知其實係林村河嘅麥田圈圈」。也有網民拆解「神秘圓圈」真身之迷,獲其他網民讚好,「長知識了」。
該大埔街坊上周四(4月11日)於Facebook群組「大埔 TAI PO」發文,驚訝表示「(大埔)林村河唔知發生咩事,好多個圈圈,水深嘅地方都見到,同埋上游好污糟,會唔會有外星人到訪此地」。
從相片見到,大埔林村河河底出現數十個巨型圓形坑洞,排列規律密集,大小相若,至少延伸數十米,而部份坑洞有魚徘徊。
帖文引來網民熱議,有人笑言「好有趣」、「新景點」、「我講你知其實係林村河嘅麥田圈圈」、「你係咪啱啱搬入大埔?由細到大年年啲外星人都嚟呢到捉啲魚返外星㗎啦」、「超音鼠跌咗落水」、「有放過異形蛋呀」。
也有網民拆解「神秘圓圈」真身之迷,其實是「非洲鰂(吳郭魚)築巢」,「魚準備產卵」、「鰂魚的巢來,在林村河下游潮退常見。而呢種鰂魚適應能力好強,所以你見到啲水污糟佢哋都係生存到,同外星人無關」、「細心留意,會發現水溝有小魚,水退啲魚困係泥氹,游動形成圓形深溝,超常見現象」。
翻查資料,吳郭魚棲息在河川及河口附近海水域、池塘、湖泊等,繁殖溫度範圍是20至36°C,當中以25至32°C為最適宜水溫。吳郭魚繁殖習性非常特別,成熟雄魚會發情,這時雄魚體色鮮豔,會在池邊淺水區單獨挖窩;挖窩時,雄魚先用尾鰭掃除泥土,然後頭垂直向下,再大口大口將泥砂含入口中,向四周噴出;窩呈淺渦形,直徑約30至40厘米,深約10至20厘米。